Na temelju članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 25. sjednici održanoj dana 06. travnja 2023. donijelo je

**ZAKLJUČAK**

**O PRIHVAĆANJU POLUGODIŠNJEG IZVJEŠĆA O RADU OPĆINSKOG NAČELNIKA ZA RAZDOBLJE SRPANJ – PROSINAC 2022.**

**I.**

Prihvaća se polugodišnje Izvješće o radu Općinskog načelnika za razdoblje srpanj – prosinac 2022.

Izvješće iz stavka 1. ove točke prilog je ovom Zaključku.

**II.**

 Ovaj Zaključak stupa na snagu danom donošenja i bit će objavljen u „Službenom glasniku“ Općine Vladislavci.

KLASA: 024-04/22-01/05

URBROJ: 2158-41-02-23-04

Vladislavci, 06. travnja 2023.

**Predsjednik**

**Općinskog vijeća**

Krunoslav Morović, v. r.

 

 **REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI****OPĆINSKI NAČELNIK** |

KLASA: 024-04/22-01/05

URBROJ: 2158-41-02-23-03

Vladislavci, 29. ožujka 2023.

 Temeljem članka 35. b Zakona o lokalnoj i područnoj (regionalnoj) samoupravi («Narodne novine» br. 33/01., 60/01., 129/05., 109/07., 125/08.,36/09., 150/11., 144/12., 19/13., 137/15., 123/17., 98/19 i 144/20) te članka 37. Statuta Općine Vladislavci («Službeni glasnik» br. 3/13., 3/17., 2/18., 4/20., 5/20 – pročišćeni tekst., 8/20., 2/21 i 3/21 – pročišćeni tekst ) Općinski načelnik podnosi

**POLUGODIŠNJE IZVJEŠĆE O RADU OPĆINSKOG NAČELNIKA ZA RAZDOBLJE SRPANJ– PROSINAC 2022. GODINE**

Podnosim izvješće o svom radu za razdoblje srpanj – prosinac 2022. godine.

Stanje žiro-računa na dan 31.12.2022. iznosilo je 1.573.293,69 kn, a stanje blagajne iznosilo je 0,00 kn.

U razdoblju od 1. 1. do 31.12.2022. Općina Vladislavci je ostvarila ukupne prihode u iznosu od 10.678.997,96 kn, a realizacija tekućih rashoda i rashoda za nabavu nefinancijske imovine iznosi 10.430.162,83 kn

***PRIHODI KOJI SU OSTVARENI U RAZDOBLJU OD 1.1.2022. do 31.12.2022. su:***

* **PRIHODI OD POREZA** u iznosu od 1.300.604,23 kn
* **PRIHODI OD POMOĆI IZ INOZEMSTVA I OD SUBJEKATA UNUTAR OPĆEG PRORAČUNA** u iznosu od 7.743.648,36 kn.
* **PRIHODI OD IMOVINE** (kamate na depozite po viđenju, prihodi od naknada za koncesiju, prihodi od zakupa poljoprivrednog zemljišta, prihodi od zakupa poslovnih objekata, naknada za pravo služnosti, zakup javne površine, najam stanova i naknade za zadržavanje nezakonito izgrađenih zgrada u prostoru) u iznosu od 604.861,18 kn.
* **PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA** (izgradnja nadgrobnih spomenika, grobna naknada, vodni doprinos, komunalna naknada i komunalni doprinos)u iznosu od 778.930,49 kn.
* **PRIHODI OD PRODAJE NEFINANCIJSKE IMOVINE** (prihodi od prodaje Državnog poljoprivrednog zemljišta na području Općine Vladislavci**)**  u iznosu od 250.953,70 kn

***RASHODI KOJI SU OSTVARENI U RAZDOBLJU OD 1.1.2022. do 31.12.2022. su:***

* **RASHODI ZA ZAPOSLENE** (odnose se na rashode za plaće zaposlenih i osoba zaposlenih putem Programa Javnih radova, Programa „Zajedno u zajednici u Općini Vladislavci“ i Programa Zaželi II – Život kakav želim zaželim Vladislavci) u iznosu od 2.783.034,18 kn.
* **MATERIJALNI RASHODI** (odnose se na rashode za službena putovanja, naknade za prijevoz, rashodi za stručno usavršavanje zaposlenika, uredski materijal, energija, materijal i dijelovi za tekuće i investicijsko održavanje, sitan inventar, službena, radna i zaštitna odjeća i obuća, rashodi za usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, intelektualne i osobne usluge, premije osiguranja, reprezentacija, pristojbe i naknade i ostale nespomenute rashode poslovanja)u iznosu od 2.926.391,01 kn.
* **FINANCIJSKI RASHODI** (odnose se na rashode za primljene kredite i zajmove, na bankarske usluge i usluge platnog prometa, zatezne kamate i ostale nespomenute financijske rashode) u iznosu od 23.733,44 kn.
* **SUBVENCIJE** (odnose se na subvencije poljoprivrednicima kroz Program potpora u poljoprivredi za razdoblje od 2021-2027.) i na sufinanciranje boravka djece s područja Općine Vladislavci u privatnim dječjim vrtićima, a ostvarene su u iznosu od 260.111,80 kn.
* **POMOĆI DANE U INOZEMSTVO I UNUTAR OPĆEG PRORAČUNA –** ovi rashodi ostvareni su u iznosu od 460.415,07 kn, a odnose se na decentralizirana sredstva za vatrogasce i na sufinanciranje boravka djece s područja Općine Vladislavci u dječjim vrtićima u vlasništvu druge jedinice lokalne samouprave.
* **NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE** ( odnose se na naknade građanima i kućanstvima u novcu i naravi, troškovi za korisnike socijalne skrbi, stipendije, troškovi prijevoza učenika i studenata, troškovi prehrane učenika) u iznosu od 378.432,03 kn.
* **OSTALI RASHODI** ( odnose se na tekuće donacije Udrugama, KUD-ovima i Športskim društvima i na izvanredne rashode) u iznosu od 916.583,25 kn.
* **RASHODI ZA NABAVU NEFINANCIJSKE IMOVINE** ostvareni su u iznosu od 2.681.462,05 kn, a odnose se na rashode za kupovinu pristupnog puta do Kuće oproštaja u Vladislavcima, rekonstrukciju otresnica, putne i kanalske mreže, rekonstrukciju nogostupa u Vladislavcima, izgradnja i opremanje dječjeg igrališta u Vladislavcima, izgradnju pješačkih staza na groblju u Vladislavcima, postavljanje fitness sprava u naselju Dopsin, rekonstrukciju površine oko crkve Sv. Roka u Hrastinu i izgradnju javne rasvjete.

**Općina Vladislavci je u razdoblju od 1.1.2022. do 31.12.2022. g. ostvarila**

|  |  |
| --- | --- |
| UKUPNI PRIHODI I PRIMICI  | 10.678.997,96 |
| UKUPNI RASHODI I IZDACI | 10.430.162,83 |
| VIŠAK PRIHODA I PRIMITAKA | 248.835,13 |
| VIŠAK PRIHODA I PRIMITAKA (PRENESENI) | 22.786,45 |
| VIŠAK PRIHODA I PRIMITAKA RASPOLOŽIV U SLJEDEĆEM RAZDOBLJU | 271.621,58 |

U Godišnjem Izvještaju o izvršenju Proračuna Općine Vladislavci će biti detaljno obrazloženi ostvareni prihodi i rashodi za razdoblje od 1.1.2022. do 31.12.2022. godine.

**Od tekućih poslova u drugoj polovici 2022. godine istaknuo bih:**

* Nastavili smo suradnju sa LAG-om Vuka-Dunav,
* Provodili smo aktivnost zimskog održavanja cesta te aktivnost deratizacije,
* Nastavili smo financirati troškove stomatološke ordinacije, troškove predškolske ustanove te troškove stanovanja socijalno ugroženih obitelji,
* Započeli realizaciju projekta postavljanja pametnih kamera sufinanciranih sredstvima FZOEU,
* Započeli realizaciju projekta izgradnje nove LED rasvjete između naselja Vladislavci i Hrastin,
* Provodimo program financiranja školskih obroka za sve osnovnoškolce i djecu predškolskog programa,
* Prevencijom zaštite od požara smo su u skladu sa zakonskim regulativama financirali rad dobrovoljnih vatrogasnih društava Vladislavci i Hrastin,
* Pomagali smo u opskrbi stanovništva pitkom vodom,
* Sa ciljem unaprjeđenja nogometnog športa i poboljšanjem uvjeta za bavljenje športom osim opremanja objekata i nogometnih terena Općina Vladislavci je pomogla u radu nogometnih klubova,
* Financirali smo rad udruga na području Općine Vladislavci sukladno financijskim sredstvima,
* Mladima sufinanciramo polaganje vozačkog ispita,
* Pomažemo mlade obitelji sufinanciranjem vrtića djeci,
* Početkom nove školske godine smo poklonili školski pribor prvašićima, radne mape i bilježnice učenicima, a didaktičku opremu i radni materija u vrtiću,
* U Plitvicama svečano potpisali ugovor sa MRRFEU za realizaciju prekograničnog projekta sa župom Plehan u sklopu kojega smo rekonstruirali dio pješačkih staza u Vladislavcima, a u Iloku prekogranični projekt sa ŠKUD Šokadija iz Sonte za projekt „Most kao kultura suradnje“,
* Najbolje učenike osnovne škole Mate Lovraka u Vladislavcima smo nagradili svakoga sa po 2.000,00 kn,
* Uspješno smo završili projekt „Zajedno u zajednici“ u sklopu kojega smo provodili razne aktivnosti za naše starije mještane,
* Partneri smo u provedbi projekta „Za život u zajednici“ čiji je nositelj Gradsko društvo Crvenog križa Osijek, u sklopu kojega smo omogućili podjelu toplih obroka starijim socijalno ugroženim domaćinstvima,
* Temeljem prijave projekta na natječaj NPOO za izgradnju dječjih vrtića, Općini Vladislavci su odobrena sredstva u iznosu od 4.320.000,00 kn za izgradnju i opremanje dječjeg vrtića u Vladislavcima,
* Temeljem prijave na natječaj Ministarstva rada, Općini Vladislavci je odobren projekt ZAŽELI 3 u sklopu kojega smo zaposlili 33 dugotrajno nezaposlene žene,
* Pomogli organizaciju dječje manifestacije „Igra kolo“,
* Sudjelovali i financijski pomogli organizaciju manifestacije „Ivanjsko sijelo“,
* Institut za javne financije predstavio je rezultate osmog ciklusa istraživanja transparentnosti proračuna svih 576 hrvatskih lokalnih jedinica. Općina Vladislavci temeljem rezultata ponovno se našala među jedinicama lokalne samouprave s najvišom razinom transparentnosti proračuna po broju objavljenih dokumenata te dobila ocjenu 5,
* U srpnju smo organizirali izložbu oldtimer vozila u Vladislavcima,
* U Dopsinu kod nogometnog kluba NK Goleo izgradili vanjski fitness sa spravama za vježbanje,
* Pojavom virusa zapadnog Nila temeljem naloga Zavoda za javno zdravstvo izvršili dva tretiranja komaraca.
* Sufinancirali i sudjelovali u organizaciji manifestacije „Hrastinfest“ u Hrastinu,
* Objavili natječaj i dodijelili stipendije studentima i najboljim srednjoškolcima,
* Obnovili krovište i uredili prostorije lovačkog doma u Vladislavcima,
* Opremili društveni dom u Dopsinu novom opremom tj. stolicama, stolovima i stolnjacima,
* Povodom obilježavanja Sv. Nikole svakom djetetu poklonili prigodne poklone,
* Svim umirovljenicima sa primanjima manjim od 3.000,00 kn i osobama starijim od 65 godina isplatili Božićnice.
* Zajedno sa udrugama organizirali adventska druženja u svim naseljima,
* Proveli natječaj za najljepše adventski uređene kuće i okućnice,
* Sudjelovali i financijski pomogli organizaciju manifestacije 17. „Ivanjsko jahanje“.

Poslove odvoza komunalnog otpada obavljali su ovlašteni koncesionari, s kojima je ranije sklopljen ugovor. Poslovi su obavljani redovito bez zastoja, u skladu s mogućnostima proračuna. Od značajnijih ovlasti koje su općinskom načelniku dodijeljene Zakonom o lokalnoj i područnoj (regionalnoj) samoupravi, nisam se koristio niti jednom. U navedenom vremenskom roku sam sudjelovao na 156 radnih sastanaka sa inicijativom pokretanja projekata i razvoja naselja te u sklopu toga sam u više navrata bio u direktnom kontaktu sa nadležnim institucijama kao što su ministarstva, agencije, uredi i Osječko-baranjska županija. Jedinstveni upravni odjel savjesno je i uredno obavljao poslove u svojim zakonskim okvirima. Poduzimane su mjere za redovitu naplatu prihoda. Upravitelj Komunalnog pogona je Pročelnica Jedinstvenog upravnog odjela Gordana Pehar Kovačević koja je usmjeravala djelatnike Komunalnog pogona i brinula o redovitom i urednom obavljanju poslova. Poslovi komunalnog pogona sastojali su se od radova na održavanju javnih površina i objekata u vlasništvu Općine. Uzevši u obzir sve navedeno i s obzirom na male prihode osobno sam zadovoljan sa svime što smo uspjeli napraviti u drugom polugodištu 2022. godine. Bez obzira na svakodnevne prepreke i poteškoće vjerujem da sa zajedničkim trudom i ciljem razvoja Općine Vladislavci možemo ostvariti puno više te da zajednički svakom mještaninu Općine Vladislavci možemo pomoći u poteškoćama.

**Općinski načelnik**

Marjan Tomas, v. r.